Kamu bisa jelasin ke aku soal Ren New Zealand dalam bahasa melayu?

Ren New Zealand  adalah sejenis burung passerine kecil dari keluarga Acanthisittidae yang endemik di New Zealand. Ia diwakili oleh enam spesies yang diketahui dalam empat atau lima genera. Walaubagaimanapun, hanya dua spesies dalam dua genera yang masih terselamat pada hari ini. Ia difahamkan membentuk jurai berbeza dalam keluarga passerine, tetapi pihak berkuasa membezakannya kepada oscine atau suboscine (dua suborder yang membentuk Passeriformes). Kajian-kajian terkini mencadangkan bahawa ia membentuk suborder ketiga yang lebih tua iaitu Acanthisitti dan dengan tiada saudara terdekat sama sekali. Ia dikenali sebagai "ren" atau (bahasa Inggeris "wrens") di sebabkan persamaan dalam rupa bentuk dan kelakuan dengan burung ren asli, (Troglodytidae), akan tetapi bukan anggota keluarga ini.